stanford-oval/wikipedia huggingface dataset:
דוגו ארגנטינו

| --- | --- |

כלבת דוגו ארגנטינו
 ארץ מוצא:  ארגנטינה
 שימושים:  שמירה ציד הגנה תקיפה ולוויה
 קבוצה:  פינצ'ר ושנאוצר, דמויי דוגה וכלבי הרים שווייצריים
 תכונות
 משקל:  זכרים: 40-45 ק"ג נקבות: 30-40 ק"ג
 גובה כתפיים:  זכרים: 60–68 ס"מ נקבות: 57–65 ס"מ
 גובה:  60 ס״מ 
 תוחלת חיים:  10-12 שנים
 אופי:  כלבי דוגו אגנטינו יגוננו על מה שהם תופסים כטריטוריה שלהם, וישמרו עליה מפני פולשים. הם יסתדרו עם כלבים אחרים כל עוד חונכו כראוי, אבל בדרך כלל הם לא יסבלו שכלב אחר מנסה להיות דומיננטי יותר מהם. הם יכולים לפתח אופי תוקפני או דומיננטי, במיוחד כנגד כלבים מאותו המין, אם לא שהו בחברת כלבים אחרים מגיל צעיר.
 אילוף:  הסתגלות גבוהה
 תיאור:  פרוותו של הדוגו ארגנטינו קצרה וצבעה לבן, אך יכול להיות כתם שחור אחד או כתם מנומר.
 
דוֹגוֹ אַרְגֶּנְטִינוֹ (Dogo Argentino) הוא גזע של כלב. זהו כלבה הלאומי של ארגנטינה.
היסטוריה של הגזע

האחים הדוקטורים למשפחת מרטינז יסדו את הגזע בשנת 1920. אחד מהאחים מרטינז שהיה גנטיקאי וצייד נלהב רצה כלב ציד אידיאלי ומושלם שיוכל להתמודד עם חזירי בר, פומה ויגוארים. כך עירב 10 גזעים שונים עד אשר קיבל את הגזע הרצוי. בתהליך השתתפו כלב הקרבות של קורדובה כבסיס, ועליו התווספו המסטיף ספרדי, דני ענק לגובה, בולדוג אנגלי ובול טרייר לאומץ ונחישות, פוינטר אנגלי לחוש ריח מפותח במיוחד, דוג דה בורדו להוסיף לעוצמת הלסתות, כלב הרים פירנאי לצבע הלבן, אייריש וולפהאונד למהירות, בוקסר לאינטליגנציה ואופי. התוצאה הייתה כלב ציד מעולה בעל מהירות ועוצמת לסתות אימתנית. הכלב משמש גם ככלב משטרה בארגנטינה, ובשל פוטנציאל מסוכנותו הוא מורחק מבריטניה, אוסטרליה, ניו- זילנד ואיסלנד.
יחסים עם האדם ותוקפנות

מדובר בכלבים צייתנים ולכן הם משמשים לעיתים ככלבי שמירה או הגנה. עם זאת, מדינות רבות (כולל ישראל) חוקקו איסורים כנגד גזע הדוגו ארגנטינו ודומיו, בשל הסכנה בתוקפנותו נגד בני האדם.
הערות שוליים

↑  The Purebred Dogo Argentino, Dog Breed Info
| --- | --- |
בקרת זהויות :  NLI: 987007566317305171  BnF: cb12423193c (data)  LCCN: sh2002010985  NKC: ph136661
דה באזר

| --- | --- |

צילום מסך של האתר
 סוג:  בית לבלוגי ספורט
 בשיתוף עם:  ערוץ הספורט (לשעבר)
 תקופת הפעילות:  אוגוסט 2010 – הווה (כ־14 שנים)
 מייסדים:  רונן דורפן ואיתן בקרמן
 הכנסה:  מימון קוראים
 DEBUZZER.com
 
צילום מסך ישן של האתר
דה באזר הוא קבוצת פייסבוק ישראלית העוסקת בספורט.
היסטוריה

דה באזר הוקם כאתר אינטרנט באוגוסט 2010, ביוזמתם של עיתונאי הספורט רונן דורפן ואיתן בקרמן, תחת הכותרת "דה באזר בית תוכן לספורט". האתר הורכב כבלוגייה, אוסף של בלוגים שונים הנכתבים על ידי עיתונאי ספורט ממגוון תחומים, אשר חלקם נחשבים לאזוטריים בתרבות הספורט הישראלית (מרוצי מכוניות, פוטבול אמריקאי, הוקי קרח ונוספים). בין הכותבים הבולטים באתר: רונן דורפן, זאב אברהמי, גיל שלי, אריאל גרייזס, בני תבורי, טל בן יהודה, גור אילני ואיציק אלפסי. בעבר כתב בו גם מנחם לס. באתר פורסמו גם קטעי אורח נבחרים של גולשים כחלק ממערך הבלוגייה, תחת הכותרת "buzz".
כחלק מרעיון הבמה השיתופית של עורכי האתר, עודדה תרבות דיון באמצעות טוקבקים. דיונים אלו, המורכבים מתגובות הגולשים והכותבים הקבועים באתר, מתפתחים לעיתים קרובות באופן מתמשך ומהווים מקור עניין שווה, ולעיתים אף מוגבר, מזה של הטקסט עצמו. לשם כך התגובות לא מופיעות כאסופת טוקבקים אקראית, אלא כשרשורי הודעות, מהם נהיר יותר מי הגיב למי ובאיזה דיון.
האתר נבחר בגיליון "הכי טובים שיש" של המגזין Time Out תל אביב בתור "אתר הספורט הטוב ביותר", וקיבל המלצה במוסף "ממון" של ידיעות אחרונות בדצמבר 2010. בעקבות התשבחות, הפך דהבאזר לספק תוכן עבור אתר החדשות נענע 10, וגוף השידורים צ'רלטון. במאי 2012 החל שיתוף פעולה ותכנים בין האתר לבין ערוץ הספורט.
החל מחודש מרץ 2013 נתמנה בני תבורי לעורך ראשי של האתר ומנהלו.
בחודש נובמבר 2013 הסתיים שיתוף הפעולה של דה באזר עם ערוץ הספורט והוא שב לתפקד כאתר עצמאי והתקיים על תרומות מגולשים.
בספטמבר 2019 הפסיק דה באזר לפעול כאתר אינטרנט והוחלט שכל הפוסטים יפורסמו במדיה החברתית, בעיקר בפייסבוק, זאת כדי להגדיל את החשיפה של הפוסטים. ניצן חורש נתמנה לעורך ומנהל דה באזר במתכונתו החדשה. אתר האינטרנט של דה באזר מוסיף להתקיים כארכיון דיגיטלי.
הערות שוליים

↑  רועי גולדנברג, ‏בלוגי הספורט של "דה באזר" ישולבו באתר ערוץ הספורט, באתר גלובס, 29 במאי 2012
↑  רונן דורפן, עוברים דירה - הישארו עימנו!, באתר דה באזר, ‏22 בספטמבר, 2019
דוגי סטייל (סרט)

| --- | --- |

כרזת הסרט
 בימוי:  ג'וש גרינבאום 
 הופק בידי:  לואי לטריה, פיל לורד וכריס מילר 
 תסריט:  דן פראלט 
 שחקנים ראשיים:  ויל פרל ג'יימי פוקס ויל פורטה איילה פישר רנדל פארק ג'וש גד ג'יימי דמטריו סופיה ורגרה
 מדבבים:  ויל פרל ג'יימי פוקס 
 מוזיקה:  Dara Taylor 
 צילום:  טים אור 
 מדינה:  ארצות הברית 
 חברת הפקה:  סרטי יוניברסל Picturestart Rabbit Hole Productions Lord Miller Productions
 חברה מפיצה:  סרטי יוניברסל
 הקרנת בכורה:  ארצות הברית 9 ביוני 2023  ישראל 17 באוגוסט 2023
 משך הקרנה:  93 דק' 
 שפת הסרט:  אנגלית 
 סוגה:  סרט קומדיה, סרט הרפתקאות 
 תרגום לעברית:  משוטטים
 אתר רשמי
 דף הסרט ב־IMDb
 
דוגי סטייל (באנגלית: Strays, בתרגום חופשי: משוטטים) הוא סרט קומדיה אמריקאי על ידי סרטי יוניברסל. הסרט בוים והופק על ידי ג'וש גרינבאום ומככבים בו ויל פרל, ג'יימי פוקס, ויל פורטה, איילה פישר, רנדל פארק, ג'וש גד, ג'יימי דמטריו וסופיה ורגרה.
תקציר העלילה

לאחר שהכלב רג'י (ויל פרל) נזרק מהבית על ידי בעליו דאג (ויל פורטה), הוא הופך לכלב משוטט ומתחבר עם חבורת כלבים משוטטים, ביניהם: בוסטון טרייר בשם באג (ג'יימי פוקס), רועה אוסטרלית בשם מגי (איילה פישר) ודני ענק העוסק בתרפיה בשם האנטר (רנדל פארק), כדי לנקום בדאג על כך שאף פעם לא רצה אותו.
שחקנים ומדבבים

ויל פרל - רג'י (קול)
ג'יימי פוקס - באג (קול)
איילה פישר - מגי (קול)
רנדל פארק - האנטר (קול)
ויל פורטה - דאג
ג'וש גד
ג'יימי דמטריו
סופיה ורגרה
הערות שוליים

1 2 3  Kit, Borys (7 בדצמבר 2021). "Will Ferrell, Jamie Foxx, Will Forte Starring in Universal Comedy Strays (Exclusive)". The Hollywood Reporter. נבדק ב-7 בדצמבר 2021. {{cite web}}:  (עזרה)
↑  Kit, Borys (15 במרץ 2022). "Isla Fisher Joins Will Ferrell, Jamie Foxx in Strays (Exclusive)". The Hollywood Reporter. נבדק ב-16 במרץ 2022. {{cite web}}:  (עזרה)
↑  Kit, Borys (4 במרץ 2022). "Randall Park Joins Will Ferrell, Jamie Foxx in Universal Comedy Strays (Exclusive)". The Hollywood Reporter. נבדק ב-4 במרץ 2022. {{cite web}}:  (עזרה)
1 2 3  O'Rourke, Ryan (2023-02-08). "First 'Strays' Trailer: Will Ferrell Is an Abandoned Pup Ready to Bite Back". Collider (באנגלית). נבדק ב-2023-02-09.
דארל ארמסטרונג

| --- | --- |

ארמסטרונג בשנת 2012
 לידה:  22 ביוני 1968 (בן 56) גסטוניה שבקרוליינה הצפונית, ארצות הברית
 עמדה:  רכז
 גובה:  1.83 מטר
 מכללה:  אוניברסיטת המדינה של פאייטוויל
 דראפט:  לא נבחר, 1991
 קבוצות כשחקן
 1991–1994   1992   1992–1993   1993–1994   1994–1995   1995–2003   2003–2004   2004–2006   2006–2007   2007–2008:  אטלנטה איגלס   קפיטל ריג'ן פונטיאקס   סאות' ג'ורג'יה בלוז   פזופוריקוס לרנקה   אורנסה   אורלנדו מג'יק   ניו אורלינס הורנטס   דאלאס מאבריקס   אינדיאנה פייסרס   ניו ג'רזי נטס
 הישגים כשחקן
 השחקן המשתפר של העונה ב-NBA‏ (1999)   השחקן השישי של העונה ב-NBA‏ (1999)   שחקן העונה בליגת העל הקפריסאית (1994)
 קבוצות כמאמן
 2009–:  דאלאס מאבריקס (עוזר)
דארל יוג'ין ארמסטרונג (באנגלית: Darrell Eugene Armstrong; נולד ב-22 ביוני 1968) הוא כדורסלן עבר אמריקאי, שהיה פעיל בין השנים 1991–2008. מזוהה ביותר עם קבוצת אורלנדו מג'יק מליגת ה-NBA, במדיה שיחק בין העונות 1996–2003. בעונת 1998/1999 זכה בפרסי השחקן המשתפר והשחקן השישי של העונה ב-NBA, ובכך היה השחקן הראשון בתולדות הליגה שזוכה בשני הפרסים. לאורך קריירת המשחק ב-NBA העמיד ממוצעים כוללים של 9.2 נקודות, 2.7 ריבאונדים, 4.0 אסיסטים ו-1.3 חטיפות למשחק.
מאז עונת 2009/2010 משמש כעוזר מאמן בקבוצת דאלאס מאבריקס, אשר זכתה באליפות ה-NBA בעונת 2011.
קריירת משחק > תחילת הקריירה

ארמסטרונג נולד וגדל בעיר גסטוניה שבקרוליינה הצפונית. בין השנים 1987–1991 למד באוניברסיטת המדינה של פאייטוויל, ושיחק בנבחרות הכדורסל והפוטבול שלה. ב-3 עונותיו בקבוצת הכדורסל קלע 14.3 נקודות בממוצע למשחק.
בסיום לימודיו האקדמיים העמיד עצמו ארמסטרונג לבחירה בדראפט ה-NBA 1991, אך לא נלקח על ידי אף קבוצה. מיד לאחר מכן החל לשחק בקבוצת "אטלנטה איגלס" מליגת הקיץ USBL, וחזר לשחק בה מדי קיץ עד שנת 1994. בכל שלוש עונותיו ב-USBL נבחר לחמישיית ההגנה ולאחת מחמישיות העונה. באוקטובר 1992 חתם בקבוצת "קפיטל ריג'ן פונטיאקס" מליגת ה-CBA, ולאחר מכן עבר ל"סאות' ג'ורג'יה בלוז" מליגת "איגוד הכדורסל הגלובלי" (GBA), בה שיחק עד שהתפרקה. יצחק פרי, פיני גרשון ושלמה וייספלר נסעו לראותו משחק באטלנטה לפני קיץ 1993, אך גרשון העדיף שלא להחתימו בעבור מכבי ראשון לציון ובמקומו נלקח סטיב בארט ששיחק מולו במדי "ניו ג'רזי שור-קאטס" באותו המשחק.
בשנת 1993 החל לשחק עבור פזופוריקוס לרנקה מליגת העל הקפריסאית, במדיה רשם ממוצעים של 32 נקודות ו-8 אסיסטים למשחק, וזכה בפרס "שחקן העונה". בעונת 1994/1995 שיחק באורנסה מליגת העל הספרדית, והוביל את כל קלעי הליגה עם 24.6 נקודות בממוצע למשחק.
קריירת משחק > אורלנדו מג'יק

באפריל 1995 חתם ארמסטרונג באורלנדו מג'יק מליגת ה-NBA, והספיק לשחק עמה בשלושה משחקים עד סיום עונת 1994/1995. בפלייאוף 1995 הגיעה אורלנדו עד גמר ה-NBA, אך ארמסטרונג עצמו לא שותף באף משחק. לאורך העונה העוקבת שותף ב-13 משחקים בלבד, וקלע 3.2 נקודות בממוצע למשחק. בסיום העונה העפילו המג'יק עד שלב גמר האזור המזרחי, אך ארמסטרונג שוב לא שותף בפלייאוף. על אף קומתו הנמוכה יחסית לשחקן כדורסל (1.83 מטרים), הוזמן ארמסטרונג להשתתף בתחרות ההטבעות לשנת 1996. בסיבוב הראשון של התחרות קלע ארמסטרונג זריקת "צעד וחצי" לאחר ניסיון הטבעה כושל, וקיבל את הציון הנמוך ביותר בתחרות.
בעונת 1996/1997 השתלב ברוטציית הקבוצה, כששימש כמחליפו מהספסל של הרכז הפותח פני הארדוויי וקלע 6.1 נקודות בממוצע למשחק. בסדרת הפלייאוף היחידה של קבוצתו באותה עונה התעלה על עצמו 11.4 נקודות למשחק. בסיום עונת 1998/1999 המקוצרת (50 משחקים) זכה בפרסי השחקן המשתפר של העונה והשחקן השישי של העונה, לאחר שרשם ממוצעים של 13.8 נקודות, 6.7 אסיסטים ו-2.2 חטיפות למשחק. בכך היה השחקן הראשון בתולדות ה-NBA שזוכה בשני הפרסים. בעונה הבאה הפך לרכז הפותח של המג'יק לאחר שהארדוויי את הקבוצה, וקלע שיא קריירה של 16.2 נקודות למשחק. ב-3 העונות הבאות המשיך להציג יכולת סולידית עם ממוצעים של 12.4 נקודות ו-5.4 אסיסטים למשחק.
בכל 9 העונות שלו באורלנדו רשמה הקבוצה מאזן ניצחונות חיובי, וב-7 מתוכן העפילה לשלב הפלייאוף.
קריירת משחק > השנים האחרונות

לקראת עונת 2003/2004 חתם ארמסטרונג על חוזה בניו אורלינס הורנטס. בתקופתו בקבוצה קלע 10.6 נקודות למשחק כמחליפו מהספסל של בארון דייוויס.
בדצמבר 2004, לאחר עונה וחצי בניו אורלינס, הועבר בטרייד לדאלאס מאבריקס. עד סיום עונת 2005/2006 מיעט לשחק בדאלאס מאחורי ג'ייסון טרי, וקלע כ-2.2 נקודות למשחק בלבד. בעונות 2007 ו-2008 שיחק עבור אינדיאנה פייסרס וניו ג'רזי נטס, בהתאמה, ובקיץ 2008 הודיע על פרישה ממשחק, בגיל 39. בעת פרישתו דורג במקום ה-16 בתולדות ה-NBA באחוזי קליעה מקו העונשין, עם 87.1%.
לאחר הפרישה ממשחק

בינואר 2009 מונה לעוזרו של מאמן דאלאס מאבריקס, ריק קרלייל. בעונת 2010/2011 זכה עם הקבוצה באליפות ה-NBA כעוזר מאמן.
הערות שוליים

1 2  ביוגרפיה באתר הרשמי של ה-NBA,‏ 2003
↑  סטטיסטיקות הקריירה של ארמסטרונג ב-NBA, באתר basketball-reference.com
↑  סטטיסטיקות המכללות של ארמסטרונג, באתר basketball-reference.com
↑  פרסי ליגת ה-USBL, באתר apbr.org
↑  Hardest-working Athlete, Period, באתר orlandosentinel.com,‏ 26 באפריל 2002
↑  אור שקדי‏, התרסקות הגלאקטיקוס במכבי ראשון לציון, באתר וואלה, 19 ביוני 2020
↑  סטטיסטיקות הקריירה של ארמסטרונג בספרד, באתר basketball-reference.com
1 2  ביוגרפיה, באתר הרשמי של דאלאס מאבריקס
↑  קלעי העונשין המובילים בתולדות ה-NBA, נכון ל-2008, באתר basketball-reference.com
דאצ'יאן צ'ולוש

דאצ'יאן ז'וליין צ'וֹלֹוש (ברומנית: Dacian Julien Cioloş; נולד ב-27 ביולי 1969 בזלאו, מחוז סלאז') הוא אגרונום ופוליטיקאי רומני, שנבחר ב-17 בנובמבר 2015 כראש ממשלת רומניה, בעקבות התפטרות קודמו ויקטור פונטה אחרי האסון במועדון "קולקטיב" בבוקרשט. לפי הצעת הנשיא קלאוס יוהאניס, הוא עמד בראש ממשלת טכנוקרטים ראשונה בתולדות רומניה, שכהונתה הסתיימה ב-4 בינואר 2017. ממשלתו הוקמה בתמיכת המפלגות היריבות של הליברלים והסוציאל-דמוקרטים. צ'ולוש כיהן בשנים 2007–2008 כשר החקלאות של רומניה בממשלת פופסקו טריצ'אנו ובשנים 2010–2014 כנציב החקלאות והפיתוח הכפרי של האיחוד האירופי.
צ'ולוש ייסד את מפלגת החופש, האחדות והסולידריות. במאי 2019 הוא נבחר כחבר בפרלמנט האירופי ובהמשך כמנהיג הסיעה הפוליטית Renew Europe "לחדש את אירופה". החל מינואר 2019 הוא יושב ראש מפלגת החירות, האחדות והסולידריות (PLUS), בשנים 2021-2019 במסגרת הגוש הפוליטי USR PLUS. באוקטובר 2021–פברואר 2022 עמד בראש המפלגה המאוחדת שקמה מתוך הגוש - הברית הצילו את רומניה USR.
קורות חייו > ילדותו ושנות לימודיו

יליד זאלאו, בצפון-מערב טרנסילבניה, דצ'יאן ז'וליין צ'ולוש בילה חלק גדול מילדותו אצל סבו מצד אמו בכפר פריצ'יי, שם אהב, בין היתר, לעזור בגידולי הבצל, גאוות החקלאות המקומית, והתרד. שמו האמצעי, ז'וליין, נבחר על ידי אמו אחרי שקראה את הרומן "האדום והשחור" מאת סטנדל, שהגבור הראשי שלו הוא ז'וליין סורל. הוא למד בתיכון החקלאי (בימינו התיכון "יואן אוסיאן") בעיר שימלאו סילבאניי. המשיך אחר כך בשנים 1889–1994 בפקולטה להורטיקולטורה של האוניברסיטה למדעי חקלאות ולרפואה וטרינרית בקלוז'. סיים עם דיפלומה לאגרונום (מהנדס אגרונום) בתחום ההורטיקולטורה. 
בשנים 1995–1996 למד עם מלגה מטעם ממשלת צרפת באקול נסיונל סופרייר אגרונומיק (בית הספר האגרונומי הגבוה) בעיר רן בצרפת. סיים שם עם תואר שני ודיפלומה ללימודי עומק (DEA) ואחר כך עשה דוקטורט בבית הספר האגרונומי הגבוה במונפלייה בשנים 2000–2005.
קורות חייו > קריירה מקצועית

במהלך השנים 1991–1996 התמחה צ'ולוש בחקלאות אורגנית, בסך הכל 13 חדשים בחוות חקלאיות בחבל ברטאן.
בשנים 1997–1999 עבד כסטז'ר בוועדה האירופית, בהכנת תוכנית SAPARD לסיוע חקלאי. במרץ 1998-אוקטובר 1999 היה מנהל תוכנית הפיתוח הכפרי של מחוז ארג'ש.
בהמשך ניהל בשנים 1999–2001 תוכניות שיתוף פעולה צרפתיות-רומנית במסגרת המרכז הבינלאומי לשיתוף פעולה בתחום הפיתוח החקלאי CICDA
בינואר 2002-ינואר 2003 כיהן צ'ולוש כשליח הוועדה האירופית ברומניה בתחום החקלאות והפיתוח הכפרי. 
בינואר 2005 הצטרף שוב למשרד החקלאות של ארצו כיועץ השר ואחר כך היה נציג ממשלת רומניה במועצת אירופה.
קורות חייו > קריירה פוליטית

בגיל 38 ב-11 באוקטובר 2007 התמנה דאצ'יאן צ'ולוש כשר החקלאות והפיתוח הכפרי בממשלת המיעוט של המרכז-ימין בראשות קלין פופסקו טריצ'אנו (ליברלי). סיים את תפקידו כשר אחרי פיזור הפרלמנט בדצמבר 2008.
ב-9 בפברואר 2010 נבחר על ידי הפרלמנט האירופי בתפקיד הנציב האירופי לחקלאות ולפיתוח כפרי בוועדת בארוזו השנייה. אף על פי שלא השתייך לאף מפלגה פוליטית, זכה צ'ולוש בתמיכת המפלגה הדמוקרטית-ליברלית, אז בשלטון. צ'ולוש כיהן כנציב אירופי עד 
1 בנובמבר 2014, כשהוחלף בנציג אירלנד, פיל הוגן, שנבחר בוועדת יונקר. ביולי 2015 התמנה ליועץ לבטיחות המזון של יושב ראש הוועדה האירופית, ז'אן קלוד יונקר.
בשנת 2019 הוא נבחר לפרלמנט האירופי ומונה לראש סיעת Renew Europe.
קורות חייו > ראש ממשלה

ב-10 בנובמבר 2015, חמישה ימים אחרי התפטרות ראש הממשלה ויקטור פונטה, החליט הנשיא קלאוס יוהאניס למנות את צ'ולוש כראש ממשלה. הוא נימק זאת בכך שרומניה זקוקה "לראש ממשלה עצמאי או טרכנוקרט, כפי שאומרים, איש בעל יושרה, שלא היה מעורב בשערוריות והוכיח כי הוא מסוגל לנהל מצבים מסובכים".
קורות חייו > חיים פרטיים

דאצ'יאן צ'ולוש נשוי משנת 2000 לאשה צרפתייה, ואלרי צ'ולוש-וילמן, גם אגרונומית במקצועה. חתונתם התקיימה בעיר הולדתו, זלאו. הוא מדבר פרט לרומנית, אנגלית וצרפתית.
צ'ולוש בנאום  בפרלמנט האירופי ב-2019
דוד גיסין

דוד גיסין
דוד גיסין (תקצ"ב, 1832 – ו' באייר תרס"ה, מאי 1905) היה איש העלייה הראשונה, ממתיישבי ראשון לציון והמוהל של המושבה. היה חלוץ התחבורה של ראשון לציון.
ביוגרפיה

נולד בחצי האי קרים למשפחה מסורתית וקיבל חינוך דתי. שימש כשו"ב ומוהל.
בשנת 1882, בהיותו בן חמישים, עלה עם משפחתו לארץ ישראל והתיישב בירושלים. בשנת 1887 עבר עם משפחתו לראשון לציון. היה המוהל של המושבה. כמו כן עסק בפיקוח על כשרות היין ביקב שהוקם במושבה.
היה הראשון שהקים דיליז'נס בראשון לציון ובאמצעותו הפעיל את קו התחבורה בין ראשון לציון ליפו.
נפטר בראשון לציון בשנת 1905.
בנו, אריה לייב גיסין, היה מעסקני המושבה. בתו, שפרה, הייתה מנהלת בית הספר לבנות בראשון לציון.
הערות שוליים

↑  חבורת יהודה - חלוצי התחבורה בראשון לציון, אתר אגד
דינוזאורים (ספר, 1991)

| --- | --- |

כריכת המהדורה העברית
 מידע כללי
 מאת:  דייוויד ב. נורמן
 שפת המקור:  אנגלית
 סוגה:  מדע פופולרי
 הוצאה
 תאריך הוצאה:  1991
 מספר עמודים:  184
 הוצאה בעברית
 הוצאה:  מודן הוצאה לאור
 תרגום:  עדי גינצבורג-הירש
 קישורים חיצוניים
 הספרייה הלאומית:  001296803
דינוזאורים (אנגלית: !Dinosaur) הוא ספר מדע פופולרי מאת ד"ר דייוויד ב. נורמן העוסק בדינוזאורים. הספר יצא ב-1991 ותורגם לעברית ב-1993 על ידי עדי גינצבורג-הירש. הספר מיועד לקהל הרחב המתעניין בדינוזאורים אך רמתו גבוהה יחסית. הספר כולל תמונות רבות, בהם תרשימים, איורים, ציורים, ציורים בגרפיקה ממוחשבת ותצלומים.
מבנה הספר

הספר כולל מבוא, דיון על מאובנים והתקופה הפרה-היסטורית בה חיו הדינוזאורים - המזוזואיקון, מיון הדינוזאורים, מידע על פלאונטולוגיה וגילוי דינוזאורים, היסטוריה של גילוי הדינוזאורים, אנטומיה ופלאוביולוגיה של הדינוזאורים, כיצד הם חיו, מה הם אכלו וכיצד, מוצא העופות, קיצם של הדינוזאורים (הכחדת קרטיקון-שלישון) ונקודת מבט אישית של הכותב ובה התמקדות על האיגואנודון אותו חקר ועוד נקודות בנוגע לחייהם ומותם של הדינוזאורים. בנוסף הספר מכיל אינדקס וביבליוגרפיה לקריאה נוספת.
דייוויד נאג'י

| --- | --- |
אין תמונה חופשית
 לידה:  יולי 1985 (בן 39) לאגוס, ניגריה ניגריה
 מדינה:  ניגריה ניגריה
 השכלה:  אוניברסיטת לאגוס
 תפקיד:  במאי קולנוע, שחקן, סופר
 
דייוויד נאג'י (באנגלית: David Nnaji; נולד ביולי 1985) הוא במאי קולנוע, שחקן וסופר ניגרי. הוא ידוע בדמותו איפאני מתוכנית הטלוויזיה "Dear Mother" (בתרגום חופשי לעברית: אמא יקרה).
חיים מוקדמים וחינוך

דייוויד נאג'י נולד בחודש יולי בשנת 1985 בלאגוס שבניגריה. את חינוכו הוא קיבל מניגריה, הוא השיג תואר ראשון בהיסטוריה ובמחקרים אסטרטגיים מאוניברסיטת לאגוס (אנ').
חיים אישיים

דייוויד נאג'י הוא הרביעי מבין חמישה ילדים במשפחתו. כיום הוא נשואי ויש לו שני ילדים.
קריירה

עם סיום הלימודים באוניברסיטת לאגוס, דייוויד נאג'י ייסד חברת תקליטים בשם "DUN Entertainment Limited" (בתרגום חופשי לעברית: DUN בידור בע"מ). הוא שיחק את הדמות איפאני בסדרת הטלוויזיה "Dear Mother" ששודרה בטלוויזיה מעל עשר שנים.
הערות שוליים

↑  Here’s What The Cast Of ‘Dear Mother’ Has Been Up To,‏ Barakat Sheriff, באתר "OMGVoice.com"‏, 29 בספטמבר 2016
↑  WHO IS DAVID NNAJI? - BIOGRAPHY/PROFILE/HISTORY OF NOLLYWOOD ACTORS DAVID NNAJI, באתר "Dailymedia.gr"‏
↑  Nollywood actor, David Nnaji and J’odie welcome first child,‏ Adedayo Showemimo, באתר "TheNET.ng"‏, 11 באפריל 2016
↑  My aspiration is to build a business empire – David Nnaji, באתר "Vanguard News Nigeria"‏, 23 ביולי 2012
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד נאג'י".
דבר שטיבולו במשקה

דוגמה לדבר שטיבולו במשקה, תפוח רטוב ממים
דבר שטיבולו במשקה הוא דין הלכתי למאכל שנטבל במשקה ובעקבות רטיבותו מצריך נטילת ידיים קודם אכילתו.
יסוד הלכה זו בדברי התלמוד: "אמר רבי אלעזר אמר רב אושעיא: כל שטיבולו במשקה צריך נטילת ידיים". כלומר כל האוכל מאכל שיש עליו רטיבות של אחד משבעת המשקים (יין, דבש דבורים, שמן, חלב, טל, דם, ומים) המכשירים לקבל טומאה, חייב ליטול את ידיו לפני אכילתו, על מנת שידיו לא יטמאו את המשקים שעל המאכל והמשקים הטמאים יטמאו את המאכל.
דיני הנטילה כיום

לדעת הרבה מהראשונים גם היום, שאיננו נוהגים בדיני טומאה וטהרה, צריכים ליטול ידיים לפני אכילת מאכל שיש עליו אחד מן המשקים. לשיטתם, הטעם שתיקנו נטילת ידיים לדבר שטיבולו במשקה הוא אותו טעם שתיקנו נטילת ידיים לפת חולין - משום סרך תרומה, כלומר, כדי להרגיל את הכהנים שאוכלים תרומה ליטול את ידיהם. וכמו שדין נטילת ידיים לפני הסעודה לא התבטל בזמן הזה, כך גם דין הנטילה לפני מאכל שטיבולו במשקה לא נתבטל. וכך היא דעת בעל העיטור, הרמב"ם, רש"י, רבנו יונה, רא"ש ומרדכי.
אמנם, לדעת כמה ראשונים (מהר"ם מרוטנבורג, רשב"ט, והתוספות) ישנו הבדל בין הנטילות: הנטילה שלפני הלחם נתקנה גם משום סרך תרומה. ואילו נטילה לדבר שטיבולו במשקה אינה מחשש שתיגרם מכך טומאה לתרומה, אלא רק כדי להיזהר שלא יטמא המשקה ובשתייתו האדם יטמא. ממילא כיום שאין נוהגים להקפיד שלא לאכול מאכלים טמאים ולהיטמא, אין צורך ליטול ידיים לפני אכילת דבר שטיבולו במשקה.
עמדה נוספת בראשונים סוברת שנטילת ידיים לדבר שטיבולו במשקה נועדה לנקיות בלבד, ולכן היא אינה מצווה ואין לברך עליה. כך סובר למעשה רבנו ירוחם.
בשולחן ערוך נפסק שיש ליטול ידיים לדבר שטיבולו במשקה אך אין לברך על נטילה זו. כיום ישנם רבים שלא נוהגים ליטול את ידיהם לפני דבר שטיבולו במשקה. מספר פוסקים כתבו שהואיל ויסוד נטילה זו בדברי חכמים ובכל ספק בדיני חכמים הלכה כמיקל, כך גם בדין זה, ויש למקילים על מי לסמוך.
נטילת ידיים זו מהווה חלק מליל הסדר, בו מיד אחרי הקידוש נוטלים ידיים ללא ברכה לפני אכילת הכרפס אותו נוהגים לטבול במי מלח או בחומץ.
ראו גם

מים אחרונים
מים ראשונים
נטילת ידיים
הכשר לקבל טומאה
הערות שוליים

↑  תלמוד בבלי, מסכת פסחים, דף קט"ו, עמוד א'
1 2 3  ארבעה טורים, אורח חיים, סימן קנ"ח
↑  שולחן ערוך, אורח חיים, סימן קנ"ח
↑  ראה הרב אליעזר מלמד‏, נטילת ידיים לדבר שטיבולו במשקה, באתר פניני הלכה
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
דינוזאורים: ענקי פטגוניה

| --- | --- |

כרזת הסרט באנגלית
 בימוי:  מארק פברד
 הופק בידי:  קארל סמסון
 שחקנים ראשיים:  רודולפו קוריאה 
 צילום:  William Reeve 
 מדינה:  קנדה
 הקרנת בכורה:  5 באפריל 2007
 משך הקרנה:  40 דקות
 שפת הסרט:  אנגלית
 סוגה:  דוקומנטרי
 אתר רשמי
 דף הסרט ב־IMDb
 
דינוזאורים: ענקי פטגוניה (באנגלית: Dinosaurs: Giants of Patagonia) הוא סרט דוקומנטרי שיצא ב-5 באפריל 2007 ומספר את סיפורם של הגדולים שבדינוזאורים אשר חיו בסוף הקרטיקון בפטגוניה שבארגנטינה. הקריין של הסדרה הוא השחקן הקנדי דונלד סאת'רלנד.
צילומי הסדרה נוצרו באמצעות אנימציה ממוחשבת והיא מציגה גם את עבודת הפלאונטולוגים אשר מצאו את המאובנים של גדולי הדינוזאורים ובעיקר את עבודת החוקר רודולפו קוריאה (אנ') שמצא את עצמות הארגנטינוזאורוס, הכבד שבכולם ועצמות הגיגאנוטוזאורוס, הגדול שבטורפי אמריקה.
בשנת 2009 הציג מוזיאון בקוויבק סיטי שבקנדה מוצגים של דינוזאורים ויצירות דומות שנוצרו עבור הסדרה.
עלילה

הסרט מתחיל עם השביט הענקי אשר עמד להתנגש בכדור הארץ בסוף הקרטיקון לפני 65 מיליון שנה, אז שלטו בעולם דינוזאורים שונים. מוקדם יותר בתור היורה הימים הקדומים נשלטו בידי זוחלי ים כמו האיכתיוזאורוסים (כנראה אופתלמוזאורוס) שניזונו מדגים אך היו עלולים להיטרף בידי אחד מגדולי הטורפים של התקופה - הליופלרודון.
הסרט מציג את החוקר רודולפו קוריאה אשר יחד עם צוותו מגלה עצמות ענקיות וצוותו עסוק בהוצאתם מהאדמה של ארגנטינה, מה שמוביל לשמו - ה"ארגנטינוזאורוס", "לטאת ארגנטינה". כמו כן הצוות מגלה עקבות ענקיות אשר השתייכו ללטאת ענק נכחדת שמאוחר יותר נמצא שלדה. זוחל זה מכונה "גיגאנוטוזאורוס" - "לטאת הענק הדרומית".
הסרט מציג אז את ביציהם של צעירי ארגנטינוזאורוסים אשר בוקעים מביציהם ונדרשים להם שנים רבות, ייתכן שאף 100 שנה בטרם יהפכו לבוגרים בעולם פרהיסטורי בו פעלו הרי געש וכוסה בעצי אראוקריה. בשמיים עופפו פטרוזאורים כמו פטרודאוסטרו או אנהגוארה. בינתיים חלק מהביצים משמשות ביצים לטורף הזריז יוננלנגיה, אשר היה קרוב לולוצירפטור והיה אולי אוכל-כול המנצל הזדמנויות שהיה מכוסה בנוצות. עם זאת באזור היה טורף גדול ממנו - הגיגאנוטוזאורוס (ייתכן שמפוזאורוס), אשר שמר על ביציו לא הרחק והבריח את היוננלנגיה. כאשר פרט צעיר של גיגאנוטוזאורוס מוצא יוננלנגיה שהתקרב לצוק, הוא מתקרב אליו והיוננלנגיה נופל.
מאוחר יותר קבוצה של גיגאנוטוזאורוסים מחכה לעדר גדול של ארגנטינוזאורוסים בוגרים, סביבו רועים דינוזאורים צמחוניים קטנים (ייתכן שגספאריניזאורה או אנביסטיה). יחדיו הם מנסים להפיל את אחד הפרטים למותו אך מתקשים מאוד עקב גודלם העצום - למעלה מ-100 טון ואורך של יותר מ-30 מטר. הם נושכים את רגלי הענק אך כמה פרטים נפגעים מזנבו ואחרים מורמים יחד עם הדינוזאור שמשליך אותם. לבסוף העדר ממשיך לנוע והגיגאנוטוזאורוסים מתמקדים בטרף קל יותר - חברם שנפצע קשה בניסיון להפיל את הארגנטינוזאורוס.
הסרט ממשיך לקרטיקון המאוחר יותר לפני 65 מיליון שנה באמריקה הצפונית, אז עופף פטרוזאור ענק - הקוואצלקואטלוס לאורך המישורים, בהם שלט הטורף הגדול טירנוזאורוס רקס ונדדו עדרי אלמוזאורוסים. אך סוף התקופה שלהם מגיע כשמטאוריט גדול נע דרך החלל לעברם ויצר התפוצצות ענקית וכן יצר ענן אבק שכיסה את השמיים לתקופה ממושכת. דבר זה יצר פגיעה בצמחים ובחיות ושינויים במזג האוויר שהדינוזאורים לא יכלו להסתגל אליהם ונעלמו.
עם זאת חלק מהדינוזאורים שרדו עד היום - העופות המודרניים כמו העגורים.
דוד אוז'רנסקי

| --- | --- |
אין תמונה חופשית
 לידה:  1906 אוקראינה 
 פטירה:  1995 (בגיל 89 בערך) וינה, אוסטריה 
 מקום לימודים:  האקדמיה לאמנות יפה, מינכן 
 תחום יצירה:  פיסול 
 
פסל האריה בבניין ג'נרלי
דוד אוז'רנסקי (אגם) (1906–1995) היה פסל ישראלי יליד אוקראינה.
ביוגרפיה

אוז'רנסקי נולד באוקראינה ולמד באקדמיה לאמנות במינכן. בשנת 1929 היגר לארץ ישראל ועבד כטכנאי בדואר.
הוא היה שותף לעיצוב ובעיקר ביצוע העיטורים עבור בניין ימק"א בירושלים וקישוטי "עשרת השבטים" שעיצב אריק גיל בבניין מוזיאון רוקפלר בעיר.
בשנת 1935 היה ממבצעי פסל האריה בבניין ג'נרלי בירושלים.
בשנות השבעים של המאה ה-20 יצר מסכות מוות לל. שפרינצק וד"ר אברהם אלברט טיכו.
בשנת 1985 היגר לווינה.
דייוויד נואבה

| --- | --- |

נואבה בשנת 2019
 לידה:  14 בינואר 1993 (בן 31) לוס אנג'לס, קליפורניה, ארצות הברית
 עמדה:  קלע, סמול פורוורד
 גובה:  1.96 מטרים
 מכללה:  מכללת סנטה מוניקה, טכניון המדינה של קליפורניה
 דראפט:  לא נבחר, 2016
 קבוצות כשחקן
 2016–2017 2017 2017–2018 2018–2019 2019–2020 2020–2022   2022–:  לוס אנג'לס די-פנדרס לוס אנג'לס לייקרס שיקגו בולס קליבלנד קאבלירס ברוקלין נטס יוסטון רוקטס   מוטור סיטי קרוז
דייוויד אוגוצ'וקוו נואבה (באנגלית: David Ugochukwu Nwaba; נולד ב-14 בינואר 1993) הוא כדורסלן אמריקאי, שמשחק בקבוצת מוטור סיטי קרוז מליגת הפיתוח של ה-NBA, בעמדות הקלע והסמול פורוורד.